More

More je „časť oceána, rôznym spôsobom obklopená súšou alebo vyvýšeninami oceánskeho dna, líšiaca sa od otvoreného oceána špecifickými vlastnosťami“.more. In: 

Rozlišuje sa vnútrozemské more, okrajové more a medziostrovné more. More je časť oceánu, ktorá má odlišný vodný režim od svojho oceánu. Moria na okrajoch oceánov, čiastočne ohraničené pevninou (napríklad ostrovmi, súostroviami alebo polostrovmi), sa nazývajú okrajové moria (Severné more) alebo medziostrovné moria (Karibské more). Okrajové a medziostrovné moria sa svojimi systémami prúdov, slanosťou vody alebo usadeninami príliš nelíšia od zvyšku oceánu. Ak obklopuje pevnina takmer celé more, tak sa to more označuje ako vnútrozemské more (Stredozemné more, Baltské more, Červené more). Vnútrozemské moria mávajú z dôvodu nadmerného vyparovania alebo naopak prítoku riečnej vody výrazne vyššiu resp. nižšiu slanosť ako je zvyčajných 35 ‰ a aj v mnohých ďalších charakteristikách sa od okrajových morí odlišujú. 

Názov "more" nesú aj niektoré veľké vnútrozemské (spravidla slané) jazerá, ktoré nemajú prirodzený odtok (napr. Kaspické more alebo Mŕtve more). Nie sú to však skutočné moria, pretože nie sú súčasťou oceánu. 

Moria a oceány pokrývajú celkom 361 miliónov km², čiže 71 % povrchu planéty Zem a ich objem dosahuje 1 370 miliónov km³ vody. Morská voda tak predstavuje 96,5 % planetárneho vodstva. Priemerná hĺbka svetového oceánu je približne 3 790 m.

 Zoznam morí podľa oceánov 
 Tichý oceán 
 Arafurské more
 Bandské more
 Beringovo more
 Celebeské more
 Filipínske more
 Floreské more
 Jávske more
 Japonské more
 Juhočínske more
 Koralové more
 Ochotské more
 Rossovo more
 Suluské more
 Tasmanovo more
 Timorské more
 Východočínske more
 Žlté more Atlantický oceán 
 Baltské more
 Írske more
 Karibské more
 Keltské more
 Nórske more
 Sargasové more
 Severné more
 Stredozemné more
 Čierne more
 Azovské more
 Egejské more
 Jadranské more
 Iónske more
 Krétske more
 Ligurské more
 Marmarské more
 Tyrrhenské more
 Labradorské more
 Weddellovo more Indický oceán 
 Andamanské morethumb|right|Červené more – typické vnútrozemnské more
 Arabské more
 Mackenzieho more
 Červené more 

 Severný ľadový oceán 
 Baffinovo more
 Barentsovo more
 Beaufortovo more
 Biele more
 Čukotské more
 Grónske more
 Karské more
 More Laptevovcov
 Východosibírske more
 Pečorské more

 Jazerá, označované ako moria 
 Aralské more
 Kaspické more
 Mŕtve more

 Referencie 

 Pozri aj 

 oceán
 rieka
 mesačné more
 geografia

 Iné projekty 


Kategória:Hydrosféra
Kategória:Hydrológia